Dodetal in Japan styg tot 66 | Netwerk24
15 Oktober 2019 07:26
Die dodetal in Japan het Dinsdag tot 66 gestyg nadat die tifoon Hagibis die sentrale en ooste dele van land die naweek getref het.
Reddingswerkers het Dinsdag voortgegaan met hul soektog in die modder en puin na vermiste mense.
Minstens 15 mense is steeds vermis.
Sowat 138 000 huishoudinge is sonder water, terwyl 24 000 wonings nie elektrisiteit het nie.
Shinzo Abe, Japan se premier, sê die regering sal alles in sy vermoë doen om seker te maak dat die slagoffers van die ramp so vinnig as moontlik na hul normale lewe kan terugkeer.
Duisende polisielede, brandbestryders en lede van die weermag help om mense te bereik wat moontlik deur vloede of modderstortings van die res van die land afgesny is.
Daar is egter min hoop dat die vermiste mense lewendig gevind sal word.
Van die wedstryde in die Wêreldbeker-toernooi is weens die tifoon gekanselleer, maar Wêreldrugby het nog geen nuwe aankondigings gemaak oor nog wedstryde wat weens veiligheidsredes gekanselleer word nie. – Reuters
Meer oor: Rugbywêreldbeker | Japan | Tifoon
FOTO'S: Tifoon Fasjai waai Tokio aan flarde